На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и предлога Службе за буџет, финансије и пореску администрацију број 400-528/19-IV/01 од 15.05.2019. године,

Општинско веће општине Гаџин Хан на седници одржаној 15. маја 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 76.**

**Економска класификација 499000 - Средства резерве**

**ОДОБРАВАЈУ СЕ** средства у износу од **206.000,00** динара (двестотинешестхиљададинара) Општинској управи општине Гаџин Хан за исплату рачуна за испоручену воду за пиће из цистерне.

.

1. Средства из тачке 1. овог предлога распоређују се у оквиру

**Раздео 5**

**Програм 2-Комуналне делатности**

**1102-0008 – Управљање и снабдевање водом за пиће**

**Функција 630 - Водоснабдевање**

**Позиција 106/1.**

**Економска класификација 421000 – Стални трошкови**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Општинске управе општине Гаџин Хан утврђено је да нису планирана средства за изнајмљивање цистерне за воду за пиће. Решењем број 355-(11-1)/19--IV/01 од 29.01.2019. године грађевинско-комунални инспектор Службе за привреду и инспекцијске послове Општинске управе општине Гаџин Хан је наложио ЈП Дирекција за изградњу и комуналне делатности општине Гаџин Хан да у делу насеља у Доњем Драговљу (ромско насеље) обезбеди воду за пиће из цистерне све док се не утврди да је вода из резервоара из кога се насеље снабдева хигијенски и бактериолошки исправна и безбедна за пиће. Дирекција је поступила по решењу и на основу тога испоставила фактуру број 05/7 од 05.03.2019. године на износ 205.560,00 динара.

На функцији водоснабдевања не постоји економска класификација 421300-комуналне услуге, а рачун се мора исплатити.

Како би се наведена обавеза измирила средства се обезбеђују из текуће буџетске резерве.

.

.Број: 06-400-312/19-III

У Гаџином Хану, 15.05.2019. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Марија Цветковић